Τερενγκάνου

Το Τερενγκάνου (, τζάουι: ترڠݢانو‎), είναι σουλτανάτο και κρατίδιο της Μαλαισίας. Το κρατίδιο είναι επίσης γνωστό από το αραβικό τιμητικό του όνομα, Dāru l-Īmān («Κατοικία πίστης»). Η παράκτια πόλη Κουάλα Τερενγκάνου, στις εκβολές του ποταμού Τερενγκάνου, είναι ταυτόχρονα η πρωτεύουσα του κρατιδίου, η βασιλική πρωτεύουσα καθώς και η μεγαλύτερη πόλη στο Τερενγκάνου. Με έκταση 13.035 τετραγωνικά χιλιόμετρα και πληθυσμό πάνω από 1,2 εκατομμύρια ανθρώπους το 2024, το Τερενγκάνου είναι το 7ο μεγαλύτερο κρατίδιο της Μαλαισίας σε έκταση και το 11ο μεγαλύτερο σε πληθυσμό. Το Τερενγκάνου, μαζί με το Κελάνταν, το Περλίς και την Ομοσπονδιακή Επικράτεια της Πουτρατζάγια, είναι ένα από τα πιο ομοιογενή κρατίδια στη χώρα του οποίου το 95% του πληθυσμού είναι Μαλαιομουσουλμάνοι με τη δική τους ξεχωριστή γλώσσα/διάλεκτο, πολιτισμό, ιστορία και παράδοση.

Το Τερενγκάνου βρίσκεται στην ανατολική ακτή της χερσονήσου της Μαλαισίας και συνορεύει βόρεια με το Κελάνταν, δυτικά και νότια με το Παχάνγκ και ανατολικά με τη Θάλασσα της Νότιας Κίνας. Το Τερενγκάνου χωρίζεται γεωγραφικά στην αραιοκατοικημένη και ορεινή ενδοχώρα (γνωστή ως τα υψίπεδα Τερενγκάνου των οποίων το υψηλότερο σημείο είναι το όρος Lawit στα 1.519 μέτρα) που εκτείνεται από τα σύνορα με το Κελάνταν έως την περιοχή Kemaman και στις μεγάλες επίπεδες παράκτιες πεδιάδες στις οποίες είναι συγκεντρωμένο το μεγαλύτερο μέρος του πληθυσμού. Το κρατίδιο είναι γνωστό ότι έχει τη μεγαλύτερη ακτογραμμή στη χερσόνησο της Μαλαισίας και το ρεκόρ στο Μαλαϊκό Βιβλίο των Ρεκόρ για την καθαρότερη παραλία στη χώρα. Πολλά από τα πιο δημοφιλή νησιά στη Μαλαισία βρίσκονται στο Τερενγκάνου, όπως τα νησιά Περχεντιάν, Kapas και Redang, καθώς και το νησί Bidong, κάποτε καταφύγιο για δεκάδες χιλιάδες Βιετναμέζους πρόσφυγες τη δεκαετία του 1970.

Ετυμολογία
Υπάρχουν αρκετές θεωρίες για την προέλευση του ονόματος «Τερενγκάνου». Μια τέτοια θεωρία αποδίδει την προέλευση του ονόματος στο μαλαϊκό terang ganu, που μεταφράζεται ως «φωτεινό ουράνιο τόξο». Μια άλλη θεωρία, η οποία θεωρείται η πιο δημοφιλής, και λέγεται ότι λέχθηκε αρχικά από τον ένατο σουλτάνο ​​του Τερενγκάνου, Baginda Omar. Ο οποίος ανέφερε για μία ομάδα κυνηγών από το Παχάνγκ που περιπλανώνταν και κυνηγούσαν στην περιοχή του σημερινού νότιου Τερενγκάνου. Ένας από τους κυνηγούς εντόπισε έναν μεγάλο κυνόδοντα ζώου πεσμένο στο έδαφος. Ένας από τους κυνηγούς ρώτησε σε ποιο ζώο ανήκε ο κυνόδοντας. Ο κυνηγός που βρήκε τον κυνόδοντα, μη γνωρίζοντας από ποιο ζώο, απλά απάντησε taring anu, που σημαίνει «κυνόδοντας από κάτι». Η ομάδα αργότερα επέστρεψε στο Παχάνγκ με πλούσια λεία, από γούνα και σανδαλόξυλο, που εντυπωσίασε τους γείτονές τους. Οι οποιοί ρώτησαν τους κυνηγούς από που προήλθαν τα πλούτη τους, και αυτοί απάντησαν, από τη χώρα του taring anu, η οποία αργότερα εξελίχθηκε σε Τερενγκάνου. Το Τερενγκάνου ονομαζόταν Trangkanu (ταϊλανδέζικα: ตรังกานู) από τους Σιαμέζους όταν ήταν υπό την επιρροή τους.

Γεωγραφία
250px|thumb|Η λίμνη Kenyir.
250px|thumb|Το Περχεντιάν Μπεσάρ.
Το Τερενγκάνου βρίσκεται στην ανατολική ηπειρωτική Μαλαισία και συνορεύει στα βορειοδυτικά με το Κελάνταν, στα νοτιοδυτικά με το Παχάνγκ και στα ανατολικά με τη Θάλασσα της Νότιας Κίνας. Το κρατίδιο έχει συνολική έκταση 13.035 τ. χλμ..  Το τοπογραφικό του προφίλ κυμαίνεται από σχετικά επίπεδο στην ανατολική ακτή και σταδιακά γίνεται πιο λοφώδες και ορεινό προς τα δυτικά, καθώς τα δυτικά του σύνορα οριοθετούνται από την οροσειρά Pantai Timur, με ψηλότερο σημείο το όρος Lawit. Η οροσειρά λειτουργεί ως η κύρια λεκάνη απορροής για τα ποτάμια συστήματα του κρατιδίου, καθώς φιλοξενεί επίσης τη λίμνη Kenyir, η οποία είναι η πηγή του ποταμού Τερενγκάνου καθώς και η μεγαλύτερη τεχνητή λίμνη στη Μαλαισία και χρησιμεύει ως η κύρια δεξαμενή νερού του κρατιδίου. Αρκετά απομακρυσμένα νησιά, συμπεριλαμβανομένων των Περχεντιάν, Kapas και Redang, αποτελούν επίσης μέρος του κρατιδίου.

Παραπομπές

Κατηγορία:Κρατίδια και Ομοσπονδιακές Επικράτειες της Μαλαισίας